Warner Bros. kinostudiyasi Skubi-Du laqabli it va uning do‘stlari haqida to‘liq metrajli multfilm suratga olmoqda, deb xabar bermoqda Deadline nashri. Toni Chervone rejissyorligida olinadigan multfilmga Hanna-Barbera kompaniyasining ommalashgan multseriali asos qilib olindi. Multfilm 2018 yil 21 sentabrda ekranlarga chiqarilishi rejalashtirilgan. Avvalroq Skubi-Du haqida “Skubi-Du” (2002) va “Skubi-Du 2: Mahluqlar ozodlikda” (2004) kinofilmi suratga olingan edi. Bu filmlar jahon prokatida 457,1 mln dollar ishlab topgan.